open-index/open-wikipedia-markdown huggingface dataset:
Gustau de la Fara-Alès

vinheta

**Gustau Cristòl Valentin**, **marqués de lafara-Alès** (en francés: *Gustave de lafare-Alais*; Sant Martin de Valgalga, 16 de novembre de 1791 – Sant Martin de Valgalga, 22 de genièr de 1846) foguèt un escrivan occitan del país cevenòl sortit d'una vièlha familha de la noblesa lengadociana. A mai s'escriguèt pas gaires libres, es un dels autors mai importants dins la literatura cevenòla qu'amb son cap d'òbra *Las castanhadas* (1844) donèt un vam notable a l'escritura de l'occitan dins l'airal d'Alès.

## Biografia
Gustau de lafara-Alès nasquèt dins lo castèl de la Còsta, enfant d'una familha aristocratica del país, filh de Jacques Alexandre de Lafara-Alès e de Julia Francesa d'Avinhon d'Andusa.
Aprèp d'èsser educat per un preceptor, l'abat Pinhòl un curat del país, faguèt los estudis dins un collègi d'Alès, abans de dintrar, tre qu'arribèt als 16 ans, a l'Escòla Militara de Saint-Cyr ont obtenguèt lèu lo gra de luòctenent. Mas sa santat flaca l'empachèt de contunhar la via militara.
Partiguèt alara, en 1810, estudiar lo drech a Tolosa tot en contunhar de s'apassionar per la literatura e tanben l'agricultura. L'aveniment de la Primièra Restauracion faguèt que jos l'impulsion de son ideologia legitimista se tornèsse engatjar dins l'armada francesa. Mas l'aventura militara durèt pas gaire que tornarmai per encausa de sos problèmas de santat l'abandonèt definitivament en 1818. L'an seguent se maridèt amb Anna Francesa Emilia Sostèla, e decidiguèt de se trachar dels afars del país en assumir la carga de cònsol de Sant Martin tre 1821.
A partir de 1841 publiquèt de poèmas dins *L'Écho d'Alais* d'un biais anonim, e son trabalh sus la lenga grelhèt e inspirèt de novèlas generacions d'escrivan cevenòls coma per exemple Albèrt Arnavièla.

## Òbras
* *Las castanhadas* (1844)
Tom Sharpe

**Thomas Ridley Sharpe** (Londres, 30 de març de 1928 – Llafranc, Catalonha, 6 de junh de 2013) foguèt un romancièr anglés satiric, que se faguèt famós gràcias a son libre *Wilt* (1976). L'òbra faguèt que se considerèsse qu'èra un dels umoristas angleses mai importants de son epòca. Es tanben conegut per *Porterhouse Blue and Blott on the Landscape*, e totas doas òbras foguèron adaptadas a la television. Moriguèt en çò sieu de complicacion de diabèti. Leguèt sos manuscriches, sa correspondéncia e sos manuscriches a sa metgèssa, la catalana Montserrat Verdaguer.

## Biografia
Thomas Sharpe nasquèt a Croydon (o benlèu a Holloway ont cresquèt). Lo paire de Sharpe, lo Reverent George Coverdale Sharpe, èra un pastor unitarian, qu'èra ligat a l'extrèma drecha e èra actiu politicament dins las annadas 1930. Èra estat president de la branca d'Acton e Ealing branch de l'organizacion germanofila The Link e èra tanben membre de la Liga Nordica e declarava que odiava los jusieus que "odiava tota mena de corrupcion". A la debuta Thomas seguiguèt las idèas del paire mas s'espantèt quand vegèt de films sus la liberation del camp de concentracion de Bergen-Belsen.

Sharpe anèt a l'escòla Bloxham School e puèi al Lancing College abans de far lo servici nacional dins lo còs dels Royal Marines. Anèt mai tard al Pembroke College a Cambridge ont i estudièt l'istòria e l'antropologia sociala.

Qualques annadas mai tard, en 1961, Sharpe s'installèt en Africa del Sud, ont trabalhèt coma professor e trabalhador social. 

## Òbras
* *Riotous Assembly* (1971)
* *Indecent Exposure* (1973)
* *Porterhouse Blue* (1974)
* *Blott on the Landscape* (1975)
* *Wilt* (1976)
* *The Great Pursuit* (1977)
* *The Throwback* (1978)
* *The Wilt Alternative* (1979)
* *Ancestral Vices* (1980)
* *Vintage Stuff* (1983)
* *Wilt on High* (1985)
* *Grantchester Grind* (1995)
* *The Midden* (1996)
* *Wilt in Nowhere* (2004)
* *The Gropes* (2009)
* *The Wilt inheritance* (2010)

## Referéncias
Salagon

**Salagon** (*Salagou(n)* en nòrma mistralenca) es una aiga d'Occitània situada a l'oèst de Clarmont d'Erau dins Erau. Sa font es situada a l'oèst sus la comuna de Brenaç. Es un affluent de Lerga, e un sosafluent d'Erau.

## Vejatz tanben

*Lac de Salagon
*Restanca de Salagon
Universitat publica

Una **universitat publica** es una universitat amb finançament que cor a cargue principalament d'un govèrn, plan nacional o de qualque entitat subnacional, a diferéncia de las universitats privadas. Una universitat nacionala pòt èsser o pas publica, en dependent dels cases.

En qualques regions, las universitats publicas son d'importants centres d'investigacion e fòrça d'elas apareisson en los principales classaments de melhoras universitats. En Euròpa lo modèl d'universitat publica es lo mai important, en arribant a èsser exclusiu dins qualques païses coma Finlàndia o Grècia.
MoVimento 5 Stelle

Lo **Movimento 5 Stelle**, conegut tanben coma **Movimento Cinque Stelle**, graficament **MoVimento 5 Stelle** (en occitan *Movement Cinc Estelas*), es un partit politic italian transversal, fondat en 4 d'octobre de 2009 a Milan per Gianroberto Casaleggio, qu'èra considerat coma son ideològ, e lo comic Beppe Grillo.

En 2016, se ganha las eleccions municipalas de Carbonia, Roma e Turin.

## Personalitats del MoVimento 5 Stelle

* Chiara Appendino
* Gianroberto Casaleggio 
* Luigi Di Maio
* Beppe Grillo
* Paola Massidda
* Virginia Raggi
## Referéncias

## Ligams extèrnes

*  Sit oficial
Gianroberto Casaleggio

**Gianroberto Casaleggio** (Milan, 14 d'agost de 1954 - Milan, 12 d'abril de 2016), foguet un activista politic e blogaire italian.

Casaleggio, amb Beppe Grillo, a inspirat mantuna lista civica e la naissença d'un movement politic novèl: lo MoVimento 5 Stelle que ne foguèt considerat son ideològ.

## Referéncias

## Ligams extèrnes

* Gianroberto Casaleggio Official Web Site
Glèisa de la Trinitat

Aquela glèisa es situada dins lo masatge de Bossagues (comuna de La Torre d'Òrb), dins los Cantons nauts d'Erau en Lengadòc. Sa bastison data del sègle XIV.

Es bastida dins l'estil Gotic miègjornal amb la pèira del país. Lo trabalh de bastison es d'una bona qualitat, la pèira utilizada es un calcari blanc fin del causse.
Lac de Salagon

Lo **lac de Salagon** es un lac artificial situat al centre del departament d'Erau, degut a una paissièra subre la ribièira Salagon, afluent de Lerga que se geta dins l'Erau.


Lac du Salagou-24-Geisterdorf-1999-gje.jpg
Lac du Salagou-20-Boot-1999-gje.jpg
Lac du Salagou-04-Erosion-1999-gje.jpg
Lac du Salagou-10-Kind-1999-gje.jpg
Lac du Salagou-14-Wuestenpflanze-1999-gje.jpg
Lac du Salagou-16-Opuntie-1999-gje.jpg
Lac du Salagou-22-Panorama-1999-gje.jpg
Roald Dahl

**Roald Dahl** (Llandaff, País de Galas, 13 de setembre de 1916 – Oxford, Anglatèrra,23 de novembre de 1990) foguèt un escrivan britanic d'origina norvegiana. Escriguèt mantun libre adreçat tant al jovent qu'als adultes que se caracterizan sovent per son umor negre. Demest sas òbras mai famosas figuran *[[Charlie and the Chocolate Factory]]*, *[[Matilda]]* o *[[James and the Giant Peach]]*.

## Biografia
Roald Dahl nasquèt en 1916 a Villa Marie, Fairwater Road a Llandaff, actualament un barri de Cardiff, la capitala del País de Galas, dins una familha modèsta de norvegians emigrats. Los parents de Roald, Harald Dahl que veniá de Sarpsborg e s'èra installat a Cardiff dins los ans 1880 e Sofie Magdalene Dahl (nascuda Hesselberg) s'èran maridat en 1911. Dahl recebèt son pichòt nom en omenatge a l'explorador polar Roald Amundsen, qu'èra un eròi nacional en Norvègia en aquel temps. Roald parlava norvegian a l'ostal amb sos parents e mai amb sas sòrres Astri, Alfhild, e Else. Roald e sas sòrres foguèron batejats a la glèisa norvegiana de Cardiff, luòc de culte de sos parents.

En 1920, quand Dahl aviá pas que tres ans, sa sòrre Astri que n'aviá sèt moriguèt aprèp aver agut una apendiciti. Qualques setmanas mai tard, foguèt son paire que moriguèt, d'una pneumonia a l'edat de 57 ans durant una sortida de pesca dins l'Antartic. Sa maire, confrontada a la possibilitat de tornar en Norvègia viure amb de membres de sa familha, decidiguèt finalament de demorar al País de Galas que son marit Harald desirava que sos enfants recebèssen son educacion dins d'escòlas britanicas, qu'èran a son vejaire las melhoras del mond.

Dahl estudièt primièr a la Cathedral School de Llandaff e puèi foguèt mandat a un internat a Weston-super-Mare en Anglatèrra. Aquela èra l'escòla anglesa mai pròcha que s'i podiá accedir gràcias al ferry que circulava regularament. Son temps a l'escòla Saint Peter foguèt una experiéncia dificila pel jove Roald que s'i languissiá fòrça de l'ostal e per encausa de la censura escolara ne podiá pas parlar dins las letras qu'enviava cada setmana a sa maire. S'assabentèt en 1967 aprèp la mòrt de sa maire, qu'aquela aviá servat caduna de sas letras, amolonadas en paquetons ligats per un ligam verd, Dahl evoquèt son experiéncia a Saint Peter dins son autobiografia: *Boy: Tales of Childhood*.
Essex

**Essex** () es un comtat administratiu e ceremonial d'Anglatèrra. Aquesta region, situada al nòrd-èst de la vila de Londres, es part dels *[[Home Counties]]*.

## Referéncias
Leicestershire

**Leicestershire** es un comtat situat al centre d'Anglatèrra. E mai que Leicester siá la vila mai coneguda, la capitala de Leicestershire es Glenfield. Lo comtat confronta Lincolnshire, Rutland, Northamptonshire, Warwickshire, Staffordshire, Derbyshire e Nottinghamshire.
Jerry Lewis

thumb|250px|Lewis en 1981 durant lo festival de Canas en 2009
**Jerry Lewis**, de son nom vertadièr **Joseph Levitch** (Newark, Estats Units, 16 de març de 1926 - 20 august 2017) es un comedian, actor, cantaire, productor e realizador de films american. Es famós per sos ròtles comics dins los films, la television e la ràdio. Comencèt a èsser conegut quand èra part d'un duo amb Dean Martin en 1946. A mai d'aqueles espectacles amassa dins los nightclubs, foguèron los actors principals dins divèrsas comédias de Paramount Pictures que coneguèron un franc succès. Lewis es conegut tanben per sa participacion constanta a de teletons e per sa direccion de l'Associacion per la Distrofia Musculara (en anglés: *Muscular Dystrophy Association* (MDA).

Lewis recebèt maites prèmis per sa trajectòria artistica, The American Comedy Awards, Los Angeles Film Critics Association, e lo Festival de Films de Venècia, e foguèt onorat amb dos estèls sus la Passejada de la Fama a Hollywood. En 2005, foguèt guerdonat amb lo Governors Award of the Academy of Television Arts & Sciences Board of Governors, çò que representa lo prèmi mai elevat dels Emmy Award. Lo 22 de febrièr de 2009, l'Academy of Motion Picture Arts and Sciences recompensèt Lewis amb lo Prèmi umanitari Jean Hersholt.

## Biografia
Joseph Levitch nasquèt a Newark, la vila mai importanta de l'estat de Nòva Jersei, en 1926 dins un familha d'immigrants russes de confession jusieva. Sos dos parents èran d'artistas. Son paire, Daniel Levitch, èra un mèstre de ceremonias e artista de vaudeville jol nom professional Danny Lewis e sa maire, Rachel ("Rae") Levitch (nascuda Brodsky), èra una pianista e tocava una ràdio locala.
Demi Moore

**Demi Gene Guynes** mai coneguda coma **Demi Moore** (Roswell, Estats Units, 11 de novembre de 1962), mai coneguda coma **Demi Moore**, es una actritz e realizadora americana. Venguèt celèbra internacionalament gràcias als films *[[Ghost]]*, *[[Indecent Proposal]]* e *[[Striptease (film)|Striptease]]*. Moore prenguèt son nom professional de son primièr marit, lo musician Freddy Moore. Se maridèt puèi amb l'actor Bruce Willis e aprèp son divòrci se maridèt amb un autre actor famós Ashton Kutcher.
Comtat d'Anglatèrra

Los **comtats d'Anglatèrra** son de zonas administrativas, geograficas e politicas d'Anglatèrra. Administrativament, Anglatèrra, fòra del Grand Londres e de las islas Scilly, es devesida en 83 comtats. Los comtats pòdon consistir en un districte unic o estre devesits en mai d'un districtes. 27 d'aqueles comtats son devesits en districtes e tenon un conselh de comtat. Sièis comtats, cobrissent las grandas aglomeracions, son dits comtats metropolitans. An pas de conselhs de comtat, e mai que d'unas foncions sián organizadas a l'escala del comtat pels districtes agisson conjuntament.

## Comtats ceremonials
Autoritat unitària (Reialme Unit)

L**'autoritat unitària ** (en anglés: *Unitary authority*) es una administracion territoriala qu'es utilizada dins lo Reialme Unit.
Aquesta division administrativa foguèt mesa en plaça en Anglatèrra e en Galas a partir del Local Government Act en 1992, e finalament en Escòcia per mejan de la Lei de govèrn local d'Escòcia de 1994. Aital se botèron en plaça d'administracions que son responsablas de las decisions localas per l'ensems de son territòri.
Talhant

Lo **talhant** es  l'esplech de picapeirièr lo mai ancian del mestièr. A la forma d'una destral de dos talhs. 
S'emplega per la pèira tendra e mièg fèrma.

A l'epòca romanica, lo talhant era l'esplech lo mai utilizat. 

A l'epòca gotica apareguèt lo talhant dentat, e remplaça lo talhant perque era mai eficaç.  

## Nòtas e referéncias
Contrafòrt

En arquitectura, un **contrafòrt** es un renfòrt de maçonariá enauçat subre la fàcia exteriora d'un bastiment per tal de ne suportar la butada dels arcs e de las vòutas. . 

Èra fòrça emplegat pendent l'epòca romanica, sus las glèisas, los castèls, e tot autre monument d'aquesta epòca.

A l'epòca gotic los contrafòrts an remplaçat per de ancolas.

## Nòtas e referéncias
Sarah Stierch

**Sarah Alexandra Stierch** (Oakland, Estats Units, 26 d'agost de 1980) es una conferencièra, consultanta de musèu e activista per la cultura liura americana. Abans que trabalhèsse dins los musèus e per liberar la cultura, èra directora de club e a l'encòp disc jockey, coneguda per son pseudonim de scèna **DJ Sarah Vain**. En 2004, foguèt citada dins los 30 artistas de mens de 30 ans que caliá veire a Indianapolis. 

Es famosa internacionalament per sa tasca d'encoratjament e supòrt a la participacion de las femnas dins lo domeni de la cultura liura e dins las comunitats culturalas. A la prima de 2012, faguèt lo discors principal a l'Universitat George Washington University durant la ceremonia de don dels diplòmas del Columbian College of Arts and Sciences. Aquela meteissa annada, foguèt causida per una borsa de la Fondacion Wikimedia e comencèt a trabalhar per encoratjar e estimular la participacion feminina dins los projèctes wikipedics.
Philip Kerr

thumb|Philip Kerr (2014)
**Philip Kerr** (Edimborg, 22 de febrièr de 1956) es un escrivan escocés. Kerr es conegut internacionalament gràcias a sa sèria de romans policièrs que lo protagonista principal n'es lo detectiu Bernhard Gunther.

## Òbras
* *March Violets* (1989)
* *The Pale Criminal* (1990)
* *A German Requiem* (1991)
Salman Khan (entrepreneire)

thumb|250px|Salman Khan en 2011
**Salman Amin 'Sal' Khan** (en bengalin: সালমান খান; Nòva Orleans, 11 d'octobre de 1976) es un engenhaire informatic, entrepreneire e educador american d'origina bengalina e indiana. Es lo fondador de la Khan Academy, un organisme de tòca non-lucrativa que porgís l'accès en linha a una plateforma educativa gratuïta. Khan realizèt aital, dempuèi lo burèu de l'otal, mai de 4.000 vidèos que presentan un granda varietat de subjèctes academics, centrats principalament sus las matematicas e las sciéncias.

En 2012, la revista americana *[[Time (revista)|Time]]* marquèt Salman Khan dins sa *[[Time 100]]*, sa lista annadièra de las 100 personas mai influentas del mond.
## Biografia
Salman Khan nasquèt a Nòva Orleans en 1976 dins una familha d'immigrants venguts del sud d'Asia, son paire venguèt de Barisal, Bangladèsh, e sa maire de Kolkata, la capitala de l'estat indian de Bengal occidental. Cresquèt e estudièt a Nòva Orleans, anèt a l'escòla a Grace King dins lo barrie de Metairie. Aprèp qu'obtenguèt de bachilierats de matematicas e informatica, anèt a l'universitat e i faguèt una mestresa en informatica a l'Institut de Tecnologia de Massachusetts (MIT) e un MBA de l'Escòla de Comerç d'Harvard.
Khan Academy

L**'Acadèmia Khan** (en anglés: *Khan Academy*) es una associacion de tòca non lucrativa que foguèt fondada en 2006 per Salman Khan. Son sit web se fondamenta sul principe de «fornir un ensenhament de granda qualitat a totes, pertot», e aital publica en linha un ensems gratuït de mai de 2.200 minileiçons, mejançant de tutorials vidèo cargats sur YouTube. Las tematicas disponiblas son plan variadas, comprenon las matematicas, l'informatica, l'istòria, la finança, la fisica, la quimia, la biologia, l'astronomia, l'art pictural e l'economia.
Alfred Schmidt

vinheta|Alfred Schmidt

**Alfred Schmidt** (Berlin, 19 de mai de 1931 - Francfort, 28 d'agost de 2012) foguèt un filosòf alemand.

## Ligams extèrnes

*  Alfred Schmidt (Deutsche Biographie)
*  Na 62 - Nachlass Alfred Schmidt (UB Frankfurt)
Lily Allen

thumb|Lily Allen (2018)
**Lily Rose Beatrice Cooper** (nascuda **Allen**), mai coneguda coma **Lily Allen** (Hammersmith, Londres, 2 de mai de 1985), es una cantaira, compositora e actritz anglesa. Foguèt a partir del succès de sa cançon "Smile" que se situèt a la cima de las cançons mai popularas en julh de 2006, que se faguèt conéisser internacionalament. Son primièr album *Alright, Still* aguèt una bona recepcion e se vendèt a mai de 2,6 milions d'exemplars mondialament, çò que faguèt qu'Allen foguèsse nominada als Grammy Awards, als BRIT Awards e als MTV Video Music Awards. 

## Biografia
Lily Allen nasquèt en 1985 a Hammersmith, un barri de l'oèst de Londres dins una familha d'artistas. Es la filha de l'actor galés Keith Allen e de la productora anglesa, Alison Owen; es la filhòla de la cantaire Angela McCluskey, membre del grop american Wild Colonials. Mudèron mai tard per s'installar dins l'arrondiment d'Islington, dins lo nòrd de la capitala anglesa. A una sòrre mai granda qu'ela, Sarah, un cabdet, Alfie Allen e mai una autra sòrre cabdeta, Rebecca. A mai a tanben mantun mièg fraires e sòrres que sos parents divorcièron quand èra joveneta. Aprèp la separacion Lily Allen visquèt amb sa maire e son companh, lo comedian Harry Enfield. 

En 1988, a l'edat de tres ans, Lily Allen faguèt una brèva aparicion dins la sèria de television *[[The Comic Strip Presents...]]*, dins l'episòdi *The Yob* que son paire aviá coescrich. L'an seguent quand Lily aviá pas que quatre ans, son paire partiguèt de l'ostal. La futura cantaire demorèt alara amb la maire e visquèt dins un HLM durant son enfància. Faguèt pasmens son escolaritat dins divèrsas escòlas privadas de las mai caras del Reialme Unit. Fin finala, Lily Allen foguèt escolarizada dins 13 establiments diferents, que las mai famosas son Hill House School, Montreux sus las ribas del Lac Léman, Millfield e Bedales School. Ne foguèt expulsada mai d'un còp per aver begut o fumat.
Canton de Sent Macari

Lo **canton de Sent Macari** es una anciana division administrativa de Bordalés e de Vasadés, dens l'Entre Duas Mars, suprimida en 2015, situada dens l'arrondiment de Lengon, lo departament de Gironda e la region d'Aquitània, adara de Novèla Aquitània. Las 14 comunas son dempuèi 2015 dens lo canton de l'Entre Duas Mars, burèu centralizator a Cadilhac. La lenga autoctòna es l'occitan gascon bordalés e vasadés de l'Entre Duas Mars.

## Composicion

## Istòria
Lo canton se creèt pendent la Revolucion , normalament en 1790. 

## Nòtas
Estuari

[thumb|250px|Delta de l'Atchafalaya, dins lo '''Gòlf dau [Mexic**.]]
Un **estuari''' es la porcion dau bocau d'un flume onte l'efiech de la mar o de l'ocean dins lo quau se versa es perceptible. Per quauqu'uns, correspond a tota la porcion dau flume onte l'aiga es salada o saumastra, per d’autres, es la presencia de l’efiech dinamic de la marèa subre las aigas fluvialas qui iò definís. Per convencion, parlem pas d'estuaris per los flumes qui s'escampen dins de las mars dichas barradas qu'an pas de marèa.
Rufa

La **rufa** es lo nom per designar lo tèrrafòrt roge de l'epòca Permiana. Es compausada d'argila fina, e d'oxids de fèrre.

Dins Erau aquesta etimologia se tròba dins los nom de masatges; *las rufas*; *lo mas de rufas*. Se pòt veire al lac de Salagon los paisatges de rufas.
La Paz (Mexic)

**La Paz** es una ciutat mexicana fondada en 1535. S'atròva sus la pantiera dau Golf de Califòrnia.

Es la capitala de la Bassa Califòrnia del Sud. En 2010, sa populacion èra de 251 871 abitants.

Leis activitats principalas d'aquesta ciutat portuària son l'ostalariá ligada per part au torisme, l'agricultura, la pesca, l'ostreïcultura, notadament per produsir de pèrlas, e l'extraccion d'argent.
Oriol Junqueras

**Oriol Junqueras i Vies** (Barcelona, 11 d'abril de 1969) es un istorian e politician catalan. Foguèt vicipresident de la Generalitat de Catalonha entre genièr de 2016 e octobre de 2017. Dempuèi lo 17 de setembre de 2011 ocupa lo cargue de president d'Esquèrra Republicana de Catalonha, çò que permetèt un reviscòl del partit aprèp mantun conflicte intèrn. Es tanben cònsol de Sant Vicenç dels Horts, una vilòta de l'airal metropolitan de la capitala catalana, dempuèi l'11 de junh de 2011. Las eleccions de 2012 an consolidat la progression d'ERC e actualament Junqueras capitaneja l'oposicion.

## Ligams
*Oriol Junqueras
David Fernàndez

thumb|250px|David Fernàndez (2017)
**David Fernàndez i Ramos** (Barcelona, 24 de setembre de 1974) es un jornalista, activista social e politician catalan. Dempuèi lo 17 de decembre de 2012 es deputat al Parlament de Catalonha per la Candidatura d'Unitat Populara (CUP), e ocupa lo cargue de president-portavotz del Grop Mixt.
Emil Zátopek

**Emil Zátopek** (Kopřivnice, 19 de setembre de 1922 – Praga, 22 de novembre de 2000) es un atleta chèc que foguèt especialista en corsa de fons. Zátopek, qu'aviá per escais *la locomotiva umana* ganhèt 4 títols olimpics e teniá 18 recòrds del mond. Foguèt considerat eròi nacional en Checoslovaquia.
## Biografia
left|200px|thumb|Emil Zátopek (a man esquèrra) amb Reinaldo Gorno a Helsinki en 1952
Emil Zátopek nasquèt en 1922 a Kopřivnice, una vilòta de la region de Moràvia-Silesia, dins una familha modèsta que n'èra lo sieisen enfant. Aguèt de trabalhar tre l'edat de 16 ans dins las fabricas de sabatas Bata à Zlín. Es gràcias a aquel emplec que comencèt a far d'atletisme, qu'en 1940 la societat decidiguè de lo far participar a una corsa qu'esponsorizava. Acabèt segons mas aquel eveniment marquèt la debuta de sa carrièra esportiva. A partir d'aquel moment quitèt pas s'entrainar en prendre coma modèl lo correire finlandés Paavo Nurmi. 

Dintrèt dins l'armada checoslovaca en 1945 per i far son servici militar e i demorèt que trobava lai de condicions favorablas per son entrainament. Gràcias a l'armada coneguèt Dana Zátopková, la filha de son colonèl, que vendriá puèi son esposa.
Candidatura d'Unitat Populara

La **Candidatura d'Unitat Populara** (en catalan *Candidatura d'Unitat Popular*), mai coneguda per sas siglas **CUP**, es una entitat que se definís coma una organizacion politica assembleària que son territòri d'accion es los Païses Catalans. Proclama que, a partir de l'encastre municipal, trabalha per de Païses Catalans independents, socialistas, ecologicament durables, territorialament equilibrats e pas patriarcals. 

La CUP se diferéncia dels partits polítics tradicionals dins lo fach que totas las decisions del partit son presas pels militants e pas pels elegits de cada partit, en aplicar doncas la democracia dirècta. A travèrs de sos regidors, la CUP aplica dins lo Plen Municipal de las Comunas las decisions definidas per sos militants a l'Assemblada Municipala. A l'encòp, promòu lo teissut associatiu e los movements socials de la vila e denóncia los salaris elevats alts sous dels politicians professionals en cedir una part de çò que lor es pagat a l'Assemblada Municipala. Actualament es presenta dins una ochantena de municipis del Principat de Catalonha e del País Valencian, e a l'intencion de s'implantar dins l'ensems dels Païses Catalans pro rapidament. 

La CUP obtenguèt de resultats fòrça bons durant las Eleccions al Parlament de Catalonha de 2012 qu'i foguèron elegits tres representants. Son representant mai vesedor es actualament David Fernàndez.

## Ligams extèrnes
* Candidatura d'Unitat Populara
Serviès

**Serviès** pòt èsser:

* Serviès, una comuna de , departament d'
* Serviès, una comuna de , departament de
Witold Gombrowicz

thumb|right|250px|Bust de Witold Gombrowicz
**Witold Gombrowicz** (Małoszyce, 4 d'agost de 1904 - Vença, 24 de julh de 1969) foguèt un romancièr e dramaturg polonés del sègle XX.
A mai se venguèt famós sonque cap a la fin de sa vida, es considerat actualament coma un dels escrivans màgers de la literatura polonesa.
## Biografia
Witold Gombrowicz nasquèt en 1904 a Małoszyce, un vilatge del centre-sud de Polonha, al sen d'una familha amonedada qu'aparteniá a la noblesa polonesa. Èra lo mai jove dels quatre enfants de Jan e Antonina Gombrowicz (nascuda Kotkowska). En 1911 la familha partiguèt s'installar a Varsòvia. Estudièt lo drech a l'Universitat de Varsòvia de 1926 a 1932. Aprèp l'autor passèt una annada a París e i estudièt a l'Institut des Hautes Etudes Internationales. A mai se s'interessèt mens als estudis qu'anteriorament lo periòde passat en França li permetèt de conéisser divèrses joves intellectuals. Durant aquel temps visitèt tanben l'airal mediterranèu.

Quand tornèt en Polonha se presentèt mantun còp a de plaças de jurista mas sens i capitar gaire. 

La publicacion de *[[Ferdydurke]]*, son primièr roman, li portèt fama e apreciacion dins los cèrcles literaris.

Tot bèl just quand comencèt la Segonda Guèrra Mondiala, Gombrowicz se trobava sul Chrobry, un vaissèl de crosièra que fasiá son viatge inaugural cap a l'America Latina. Quand s'assabentèt que la guèrra aviá esclatat en Euròpa, decidiguèt d'esperar a Buenos Aires que lo conflicte s'acabèsse. Encara que declarèt sa preséncia a las autoritats polonesas d'Argentina en 1941, foguèt pas considerat capable de venir soldat. Gombrowicz demorèt en Argentina fins a 1963 e fòrça sovent aguèt de patir, mai agudament durant la guèrra, d'una granda miséria financièra.
Colbie Caillat

thumb|250px|Colbie Caillat durant un concèrt a Amsterdam en 2009
**Colbie Marie Caillat** (Newbury Park, Estats Units, 28 de mai de 1985) es una cantaira, guitarrista e compositora americana de musica pop. Comencèt sa carrièra en 2007 amb *Coco*, que inclusissiá las cançons que la portèron al succès *Bubbly* e *Realize*. En 2008, sa fama cresquèt internacionalament gràcias al títol *Lucky*, cantada en duo amb Jason Mraz, cançon que lor valguèt un prèmi Grammy. La cantaira puèi sortiguèt un segond album, *Breakthrough*, en agost de 2009 que foguèt nominat coma melhor album vocal de musica pop durant los Prèmis Grammy de 2010 Grammy. Caillat a vendut mai de sièis milions d'albums dins lo mond entièr e 10 milions de singles. Editèt son tresen album *All of You* en 2011. L'an seguent, lo 23 d'octobre de 2012, publiquèt son primièr album de Nadal, *Christmas in the Sand*.

## Discografia
* *Coco* (2007)
* *Breakthrough* (2009)
* *All of You* (2011)
* *Christmas in the Sand* (2012)
Jason Mraz

**Jason Thomas Mraz** (Mechanicsville, 23 de junh de 1977) es un cantaire, cantautor e guitarrista american. Foguèt pas qu'en 2005, amb son segond album *Mr. A-Z* que coneguèt un bon succès comercial. Son tresen album espelit en 2008, *We Sing. We Dance. We Steal Things*, per contra, li portèt una consecracion mondiala, subretot gràcias a la cançon *I'm yours* que coneguèt un succès extraordinari als Estats Units e en Euròpa. Lo títol *Lucky*, cantat amb Colbie Caillat, que ganhèt un Prèmi Grammy, aumentèt mai lo succès de l'album.

## Discografia
* *Waiting for My Rocket to Come* (2002)
* *Mr. A–Z* (2005)
* *We Sing. We Dance. We Steal Things.* (2008)
* *Love Is a Four Letter Word* (2012)
* *Yes!* (2014)
* *Know.* (2018)
* *Look For The Good* (2020)
* *Mystical Magical Rhythmical Radical Ride* (2023)
Nek

**Filippo Neviani**, mai conegut per son nom artístic **Nek** (Sassuolo, 6 de genièr de 1972) es un cantaire e compositor italian de musica pop. Es un dels artistas mai famoses de l'estat italian. Coneguèt un succès internacional gràcias a la cançon *Laura non c'è*. A enregistrat qualques cançons en anglés e a revirat e interpretat mantuna de sas cançons en espanhòl,Laura no está, condicion necessària per penetrar lo mercat iberic.

## Biografia
[thumb|Nek, durant un concèrt a [Assago, Milan]]
La carrièra musicala de Nek comencèt en 1986 quand formèt amb Gianluca Vaccari un duo de musica country "I Winchester", amb Gianluca Vaccai. Amassa reinterpretava las cançons mai famosas de John Denver, de Simon & Garfunkel e del grop America.

Los concèrts de totes dos musicians obtenguèron una cèrta capitada e dapasset arribèron a venir populars dins la província de Modena. Puèi, en 1989, se faguèt cantaire e bassista d'un grop de rock sonat White Lady e alara comencèt a escriure sas primièras cançons. A la debuta aquel grop èra nascut coma cover band, (en interpretar subretot de cançons del grop britanic The Police), mas se transformèt lèu en una formacion qu'aviá son repertòri personal.

Amassèron totes quatre sos estalvis per tal de poder enregistrar un disc sonat *White Lady – The Demo*. Pasmens l'aventura durèt pas gaire qu'en 1991 Nek se disseparèt del demai del grop per entamenar un novèl episòdi musical aqueste còp coma solista.

## Discografia
thumb|250px|Nek en concèrt en 2005
* *Nek* (1991)
* *In te* (1993)
* *Calore umano* (1994)
* *Lei, gli amici e tutto il resto* (1996)
* *In due* (1998)
* *La vita è* (2000)
* *Le cose da difendere* (2002)
* *The Best of Nek - L'anno zero* (2003)
* *Una parte di me* (2005)
* *Nella stanza 26* (2006)
* *Un'altra direzione* (2009)
* *E da qui - Greatest Hits 1992-2010* (2010)
* *Filippo Neviani* (2013)
* *Prima di parlare* (2015)
* *Unici* (2016)
## Referéncias
Shawn Colvin

thumb|Shawn Colvin (2008)
**Shawn Colvin** (Vermillion (Dakota del Sud), 10 de genièr de 1956) es una cantautora e guitarrista americana de musica folk. Recebèt tres còps lo Grammy Awards: en 1991 per *Steady On*, e en 1997 foguèt recompensada doas vegadas, per la cançon *Sunny Came Home* e per l'album de meteis nom.

## Discografia
* *Steady On* (1989)
* *Fat City* (1992)
* *Cover Girl* (1994)
* *Live '88* (1995)
* *A Few Small Repairs* (1996)
* *Holiday Songs and Lullabies* (1998)
* *Whole New You* (2001)
* *Polaroids: A Greatest Hits Collection* (2004) - compilacion
* *These Four Walls* (2006)
* *All Fall Down* (2012)
Abdelmajid Lakhal

**Abdelmajid Lakhal** (nascut lo 29 de novembre de 1939 a Bizerte, Tunisia) es un actor tunisian de cinèma e de teatre, e director de teatre.

## Teatre

### Mesa en scèna coma amator

* 1960: *Les femmes en danger* d'Ezzeddine Souissi amb la tropa de l'Union generala dels estudiants de Tunisia
* 1964: *George Dandin ou le Mari confondu* de Molière amb la tropa de la Renaissença
* 1974: *La Vie est belle* (opereta) amb la tropa de teatre El Manar
* 1985: *La Vie de temps à autre* de Salah Zouaoui amb la tropa de la vila de Bizerte
* 1988: *Nahar al jounun (Folie)* de Frej Slama d'après Taoufik Hakim amb la tropa de l'Ostal de la cultura Ibn-Khaldoun

### Mesa en scèna coma professional

* 1971: *Huit Femmes* de Robert Thomas (traduccion)
* 1974: *Le Marchand de Venise* de William Shakespeare (traduccion), en obertura del *Festenal internacional de [[Cartage]]*
* 1977: *Noces de sang* de Federico García Lorca (adaptacion)
* 1978: *Une nuit des mille et une nuits* de Noureddine Kasbaoui
* 1979: *Bine Noumine (Entre deux songes)* d'Ali Douagi (opérette), en obertura del Festenal internacional de Monastir
* 1981: *El Forja (Le Spectacle)* de Lamine Nahdi, en obertura del Festenal del printemps al Teatre municipal de Tunis
* 1985: *La Jalousie* de Mohamed Labidi
* 1986: *[[Volpone]]* de Jules Romains e Stefan Zweig (traduccion de Mohamed Abdelaziz Agrebi)
* 1987: *Ettassouira* d'Abdessalem El Bech
* 1991: *Le quatrième monde* d'Abdellatif Hamrouni, en obertura del festenal  nacional de La Goulette
* 2000: *El Khsouma (Baroufe à Chioggia)* de Carlo Goldoni (adaptacion)
* 2003: *Fine Essaada* de Taoufik Hakim (adaptacion)
* 2005: *El Naoures (La Mouette)* d'Anton Chekhov (traduccion)

## Filmografia

* 1975: *Le Messie* de Roberto Rossellini
* 1976: *[[Jèsus]] de [[Nazaret]]* de Franco Zeffirelli
* 1976: *Fatma 75* de Salma Baccar
* 1979: *Aziza* d'Abdellatif Ben Ammar
* 1981: *Mirages* de Abdelhafidh Bouassida
* 1987: *La mort en face* de Mohamed Damak
* 1990: *Un enfant nommé Jésus* de Francesco Rosi
* 1991: *Le vent des destins* d'Ahmed Jemaï
* 1993: *Échec et mat* de Rachid Ferchiou
* 2000: *[[Fatma]]* de Khaled Ghorbal
* 2000: *Une Odyssée* de Brahim Babaï

## Nominacions e guerdons
* 1983 : prèmi d'interpretacion masculina al Festenal de las televisions aràbias
* 1989 : oficièr del Meriti cultural

## Photographies


File:Abdelmajid.lakhal.01.jpg|Dans un Café, en 2004
File:Abdelmajid Lakhal in 2007.JPG|En 2007


## Referéncias

## Ligams extèrnes

* Abdelmajid Lakhal Official Web Site
* 

## Nòtas
Mary Chapin Carpenter

thumb|Mary Chapin Carpenter (2010)
**Mary Chapin Carpenter** (Princeton, 21 de febrièr de 1958) es una cantaira americana de musica country e folk. Passèt fòrça annadas a cantar dins de clubs de Washington, DC abans de començar a venir famosa e signar a la fin dels ans 80 un contracte amb Columbia Records.

A ganhat 5 prèmis Grammy e es l'unica artista qu'aja obtengut quatre Grammys consecutius dins la categoria de melhora interpretacion vocala feminina de country. En 2005 aviá vendut mai de 12 milions de disques.

## Discografía
* *Hometown Girl* (1987)
* *State of the Heart* (1989)
* *Shooting Straight in the Dark* (1990)
* *Come On Come On* (1992)
* *Stones in the Road* (1994)
* *A Place in the World* (1996)
* *Party Doll and Other Favorites* (1999)
* *Time* Sex* Love** (2001)
* *The Essential Mary Chapin Carpenter* (2003)
* *Between Here and Gone* (2004)
* *The Calling* (2007)
* *The Age of Miracles* (2010)
* *Ashes and Roses* (2012)
Witold Lutosławski

thumb|Witold Lutosławski (1991)
**Witold Roman Lutosławski** (Varsòvia, 25 de genièr de 1913 – Varsòvia, 7 de febrièr de 1994) foguèt un compositor e director d'orquèstra polonés que se faguèt famós per son emplec de la tecnica del dodecafonisme en far servir d'elements aleatòris. Foguèt un dels mai importants compositors europèus e un dels musicians poloneses mai remarcables de las ttres darrièras decadas del sègle XX. Ganhèt mantun prèmi e recompensa internacionala. Sas composicions comprenon quatre sinfonias, un Concerto per Orquèstra, un quartet de còrdas, d'òbras instrumentalas, de concertos, e de cicles de cançon orquestrala.
John Denver

thumb|250px|John Denver amb Lily Tomlin en 1954
**Henry John Deutschendorf, Jr.**, mai conegut coma **John Denver** (Roswell, 31 de decembre de 1943 – Monterey Bay, 12 d'octobre de 1997) foguèt un cantaire, compositor e umanista american. Èra demest los artistas acostics mai populars dins las annadas 1970. Aprèp d'aver viatjat e viscut dins mantun endrech durant son enfància per encausa dels mudaments deguts a la vida militara de sa familha, Denver comencèt sa carrièra musicala dins de grops de musica folk a la fin de las annadas 1960. Son succès comercial màger se realizèt quand cantèt solet, al començament dels ans 1970. Long de sa vida, Denver enregistrèt e editèt aproximativament 300 cançons, qu'aperaquí 200 d'aquestas son estadas de sa composicion. Se produsissiá mai que mai amb una guitarra acostica e cantava son plaser dins la natura, son entosiasme per la musica, e sos problèmas relacionals. La musica de Denver apareguèt dins divèrsas varietats de classaments, coma la country e western, lo ''Billboard'' Hot 100, e la musica contemporanèa per adults. Tot aquò li permetèt d'obtenir dotze disques d'aur e quatre albums de platin gràcias a sas cançons *[[Take Me Home, Country Roads]]*, *[[Annie's Song]]*, *[[Rocky Mountain High]]*, e *[[Sunshine on My Shoulders]]*.

Puèi, durant los ans 1970 e 80, Denver aguèt de ròtles dins divèrses films e sèrias de television. Denver, qu'èra un pilòt experimentat, moriguèt dins un accident d'avion que menava, en 1997 a l'edat de 53 ans.
FEMEN

thumb|270px|2nd anniversari del FEMEN
**FEMEN** (en ucraïnian: Фемен) es un grop de protèsta feminista creat en 2008 dins la capitala d’Ucraïna, Kýiv, per Anna Hutsol, l'actuala presidenta de l'associacion.
Aquesta organizacion s'es facha conéisser internacionalament per sas accions fòrça mediaticas, essencialament lo pitre nus, pr’amor de defendre los dreches de las femnas, çò que pòrta sos membres a s’implicar tanben dins d'autres domenis, subretot per la democracia e contra la corrupcion, la prostitucion o tanben l’influéncia de las religions dins la societat. Las militantas del FEMEN son adèptas d'un feminisme radical que sonan «sextremisme».

## Ligams extèrns
Partenariat Oriental

Lo **Partenariat Oriental** es un acòrd d'associacion que l'Union Europèa a establit amb divèrses païses d'Euròpa de l'èst o d'orient coma Armenia, Azerbaitjan, Georgia, Moldàvia, Ucraïna e Bielorussia. Ideat dins l'encastre de la politica europèa de vesinança, aqueste projècte vòl afavorir un avesinament de totes aqueles païses a l'Union Europèa. Lo partenariat foguèt aprovat lo 26 de mai de 2008 e la primièra amassada se faguèt lo 7 de mai de 2009. Lo 28 de junh de 2021 Bielorussia suspendèt sa participacion.

## Ligams extèrnes
*  European External Action Service: Eastern Partnership (europa.eu)
*  Portal on Eastern Partnership: Eastbook.eu
*  Eastern Partnership Community (easternpartnership.org)
Nena

thumb|250px|Nena en 2008
**Gabrielle Suzanne Kerner**, mai coneguda per son nom d'artista **Nena** (Hagen de Schleswig-Holstein, 24 de març de 1960) es una cantaira alemanda. Nena (qu'èra tanben lo nom del grop) se faguèt conéisser mondialament en 1983 gràcias a sa cançon *99 Luftballons*. En 2002 tornèt a la notorietat per encausa del reengistrament e reedicion de sas cançons mai famosas.
Jefferson Starship

thumb|250px|Jefferson Starship en 2006
**Jefferson Starship** foguèt un grop de rock american. Se formèt a la debuta dels ans 1970 a partir de divèrses membres d'un grop de rock psiquedelic Jefferson Airplane. La formacion a conegut mantuna reestructuracion long dels ans amb de cambiament de personas e mai de genre. Una part dels musicians menats pel cantaire Mickey Thomas creèt un autre grop que se sonèt Starship mentre que la formacion iniciala contunhava jos la direccion d'un dels cofondadors, Paul Kantner.
Rodèsia del Sud

**Rodèsia del Sud** (en anglés: *Southern Rhodesia*) foguèt lo nom donat a una colonia britanica autogovernada, situada al nòrd del flum Limpopo e de l'Union d'Africa del Sud. Aprèp sa declaracion d'independéncia unilaterala en 1965, lo país foguèt conegut jol nom de Rodèsia fins a 1979, qu'en aquela data se reconstituiguèt jos la règla de la majoritat coma l'estat sens reconeissença oficiala de Zimbabwe Rhodesia. Tornèt a son estatus colonial status en decembre de 1979, abans de venir finalament Zimbabwe, un estat reconegut internacionalament, en abril de 1980.
Faith Hill

thumb|Faith Hill (2009)
**Audrey Faith Perry**, mai coneguda jos son nom d'artista **Faith Hill** (Ridgeland, Mississipí, 21 de setembre de 1967) es una cantaira de musica country e pop americana. Foguèt aprèp lo succès de sos dos primièrs albums, *Take Me as I Am* en 1993 e *It Matters to Me* en 1995, que Hill venguèt una de las cantairas de country mai apreciadas dels Estats Units. 

Hill a vendut mai de 40 milions de disques dins lo mond entièr e a ganhat cinc Grammy Awards, 14 Academy of Country Music Awards, 4 American Music Awards e mantun autre prèmi. En 2001, Foguèt classificada demest las 30 femnas mai influentas dels Estats Units per la revista *Ladies Home Journal*.

Es maridada dempuèi 1996 al cantaire de country Tim McGraw.

## Discografia
* 1993: *Take Me as I Am*
* 1995: *It Matters to Me*
* 1998: *Faith*
* 1999: *Breathe*
* 2002: *Cry*
* 2005: *Fireflies*
* 2008: *Joy to the World*
Umberto Tozzi

**Umberto Antonio Tozzi**, mai conegut coma **Umberto Tozzi** (Turin, 4 de març de 1952) es un cantautor e guitarrista italian. Es un dels artistas italians mai famoses internacionalament. Se faguèt conéisser mai que mai per sas cançons *Ti amo*, *Tu* e *Gloria*. Tozzi se situa demest los artistas italians mai apreciats mondialament amb mai de 70 milions de disques venduts.
Mr. Mister

**Mr. Mister** es un grop de musica pop/rock american. La formacion se creèt a Los Angeles en 1982. Venguèron celèbres mondialament gràcias a la cançon *Broken Wings*, succès confirmat per una segonda cançon *Kyrie* en 1985 del meteis album *Welcome to the Real World*. Aprèp de s'èsser disseparats en 1989, los membres del grop se tornèron amassar en 2010.

## Discografia
* *I Wear the Face* (1984)
* *Welcome to the Real World* (1985)
* *Go On...* (1987)
* *Broken Wings: The Encore Collection*, compilacion (1999)
* *The Best of Mr. Mister*, compilacion (2001)
* *Pull* (2010)
Antanas Baranauskas

**Antanas Baranauskas** (Anykščiai, 17 de genièr de 1835 – Sejny, 26 de novembre de 1902) foguèt un eclesiastic, poèta e matematician lituanian. A mai d'èsser estat l'avesque catolic de Sejny, Baranauskas, que tanben escriguèt de poesia en polonés, es conegut subretot coma autor del poèma en lituanian *[[Anykščių šilelis]]*. Dins sa produccion utilizèt mantun pseudonim coma per exemple A.B., Bangputys, Jurksztas Smalaūsis, Jurkštas Smalaūsis e Baronas.
Malcolm X

**Malcolm X**, nascut **Malcolm Little** e tanben conegut jols noms de **Assad Mahmood**, **Detroit Red** e **El-Hajj Malik El-Shabazz** (Omaha, 19 de mai de 1925 - Nòva York, 21 de febrièr de 1965) foguèt un activista american que luchèt pels dreches de la comunitat negra americana. Èra lo portavotz american del grop conegut jol nom de Nacion de l'Islam (NOI) e lo fondador de la Muslim Mosque, Inc. e tanben de l'Organizacion de l'Unitat Afroamericana (en anglés: *Organization of Afro-American Unity*). Foguèt assassinat lo 21 de febrièr de 1965 per tres membres de Nacion de l'Islam del temps qu'èra a far una conferéncia lo primièr jorn de la Setmana Nacionala de la Fraternitat a Manhattan. es una buen persona
Lang Lang (pianista)

**Lang Lang** (en chinés: 郎朗; pinyin: *Láng Lǎng*; Shenyang, 14 de junh de 1982) es un pianista virtuós chinés que demòra actualament als Estats Units. Lang a tocat amb las orquèstras mai famosas d'Euròpa, dels Estats Units e de China.
En 2009 la revista Time lo classifiquèt demest las cent personas mai influentas del mond entièr.
Mariano Baptista

**Mariano Baptista Caserta** (Calchani, Cochabamba, 16 de julh de 1832 - Cochabamba, 19 de març de 1907) foguèt un politician, avocat e jornalista bolivian. Intellectual de tria, capitèt d'èsser deputat mantun còp. Sa trajectòria politica lo menèt a venir Ministre de las Relacions Exterioras dos còps (de 1873 a 1876 e de 1888 a 1891), President del Congrès (de 1884 a 1888) e puèi President Constitucional de la Republica (1892-1896).
The Beach Boys

**The Beach Boys** es un grop de musica rock american dels mai famoses. Se formèt en 1961 a Hawthorne en Califòrnia e coneguèt una popularitat fòrça importanta dins las annadas 1960 e 1970.
Ivar Lykke

**Ivar Lykke** pòt remandar a:
* Ivar Lykke (politician) (1872–1949), politician norvegian que foguèt Primièr Ministre de Norvègia de 1926 a 1928
* Ivar Lykke (fotbolaire) (1889–1955), fotbolaire danés
* Ivar Lykke (arquitècte) (nascut en 1941), arquitècte norvegian 

## Veire tanben
* Ivar Lykke Falch Lind (1870–?), jurista e politician norvegian
Cameron Diaz

thumb|250px|Cameron Diaz durant una conferéncia de premsa en 2010
**Cameron Michelle Diaz** (San Diego, Califòrnia, 30 d'agost de 1972) es una actritz americana. Foguèt modèla abans de venir actritz e sa carrièra comencèt una ascension fulguranta tre son primièr film *[[The Mask]]*, mas venguèt puèi famosa internacionalament gràcias a son ròtle dins *[[There's something about Mary]]*. Es estat nominada quatre còps als prèmis Golden Globes.
Kazimieras Jaunius

**Kazimieras Jaunius** (1848 - 1908) foguèt un eclesiastic e lingüista lituanian. Foguèt un escolan de Antanas Baranauskas e venguèt rapidament una de las autoritats en lingüistica e en lituanian del sègle XIX. Foguèt professor a l'Universitat de teologia de Sant Petersborg ont ensenhava las lengas classicas e l'ebrèu. Foguèt fach Doctor honoris causa de l'Universitat de Kazan.
 
A mai se publiquèt pas gaire, Jaunius portèt de progrèsses importants en lingüistica e dins l'estudi dels ligams del lituanian amb las autras lengas e mai la sistematizacion de la descripcion dels dialèctes lituanians. Collaborèt amb lo lingüista polonés Jan Niecisław Baudouin de Courtenay e lo "patriarca de la nacion lituaniana" Jonas Basanavičius.

Kazimieras Būga, un dels lingüistas e expèrts mai prestigioses de la lenga lituaniana, foguèt son discípol mai influent. Tre 1903 aviá començat a trabalhar coma secretari personal de Jaunius. Posteriorament amassèt lo material e documents de Jaunius, qu'aviá pas publicat gaire. Preparèt aital quatre volums dels escriches de Jaunius per los publicar.
Debbie Harry

**Deborah Ann Harry**, mai coneguda coma **Debbie Harry** (Miami, 1 de julh de 1945) es una cantautora, actritz e anciana Conilheta de Playboy americana. Es fòrça coneguda que foguèt la menaira e cantaira del grop de new wave Blondie. Coneguèt tanben cèrt succès coma solista, e durant la mitat dels ans 1990 collaborèt amb The Jazz Passengers. Dins sa carrièra cinematografica participèt dins mai de 30 films e apareguèt mantun còp dins de sèrias televisivas.

## Biografia
Deborah Harry foguèt adoptada quand aviá pas que tres meses per Catherine e Richard Harry Smith, los proprietaris d'una botiga de presents a Hawthorne, dins l'estat de Nòva Jersei. Faguèt sos estudis a la Hawthorne High School e puèi al Centenary College.

Se n'anèt a Nòva York a la fin dels ans 1960 e i trabalhèt un an coma secretària dins lo burèu nòvayorqués de la Ràdio BBC. Mai tard aguèt divèrses mestièrs dins un bar, un Dunkin' Donuts, dançaira a Union City e finalament Conilheta de Playboy.

Sa carrièra musicala comencèt dins un grop de musica folk, the Wind in the Willows, abans de venir part d'un trio feminin, The Stilettos, al començament dels ans 1970.
Høyre

**Høyre** (qu'en norvegian significa *drecha*) es lo partit conservador de Norvègia. Aqueste partit fondat en 1884 per Emil Stang, es membre de l'Union Internacionala Democrata. Ganhèt las eleccions legislativas norvegianas de 2001 e formèt amb los partits Kristelig Folkeparti e Venstre un govèrn de coalicion. En 2005 aquel govèrn perdèt las eleccions e es dempuèi aquel temps dins l'oposicion.
Sa presidenta actuala es Erna Solberg que ocupa aquesta posicion dempuèi 2004.
Andrew Donald Booth

**Andrew Donald Booth** (Londres, 11 de febrièr de 1918 – Sooke, Isla de Vancouver, 29 de novembre de 2009) foguèt un scientific, fisician e engenhaire anglés especializat en informatica. Inventèt la memòria de tamborn magnetic pels ordinadors e creèt l'algoritme de multiplicacion de Booth. Se maridèt en 1950 amb la matematiciana Kathleen Britten.
Rod Serling

thumb|250px|Rod Serling en 1959
**Rodman Edward Serling**, mai conegut coma **Rod Serling** (Syracuse, Estats Units, 25 de decembre de 1924 – Rochester, 28 de junh de 1975) foguèt un scenarista, productor de television e narrador american. Es conegut mai que mai per sa sèria de television de sciéncia ficcion antologica, *The Twilight Zone*.
Reba McEntire

thumb|Reba McEntire (2017)
**Reba Nell McEntire** (McAlester, Oklahoma, 28 de març de 1955) es una cantaira de musica country e actritz americana. Vendèt mai de 41 milion d'albums sonque dins son país, çò que fa que siá classificada setena demest las melhoras vendas d'una cantaira feminina dels Estats Units, e qu'aja sovent recebut l'escais de "la Reina de la country".

## Discografia
* *Reba McEntire* (1977)
* *Out of a Dream* (1979
* *Feel the Fire* (1980)
* *Heart to Heart* (1981)
* *Unlimited* (1982)
* *Behind the Scene* (1983)
* *Just a Little Love* (1984)
* *My Kind of Country* (1984)
* *Have I Got a Deal for You* (1985)
* *Whoever's in New England* (1986)
* *What Am I Gonna Do About You* (1986)
* *The Last One to Know* (1987)
* *Reba* (1988)
* *Sweet Sixteen* (1989)
* *Rumor Has It* (1990)
* *For My Broken Heart* (1991)
* *It's Your Call* (1992)
* *Read My Mind* (1994)
* *Starting Over* (1995)
* *What If It's You* (1996)
* *If You See Him* (1998)
* *So Good Together* (1999)
* *Room to Breathe* (2003)
* *Reba: Duets* (2007)
* *Keep On Loving You* (2009)
* *All The Women I Am* (2010)
* *Love Somebody (2015)
* *My Kind of Christmas (2016)
* *Sing It Now: Songs of Faith & Hope (2017)
* *Stronger Than the Truth (2019)
* *Revived Remixed Revisited (2021)
* *Not That Fancy (2023)